ཐ་འོག་ཆོས་རྒྱལ་གྱི་གཏོར་འབུལ་དང་འབྲེལ་བའི་གསོལ་མཆོད། སངས་རྒྱས་ཀུན་
དངོས་པདྨ་འབྱུང་གནས་ཀྱི། །སྤྱན་སྔར་སྲོག་གི་སྙིང་པོ་ལེགས་ཕུལ་ནས། །བསྟན་
འགྲོའི་སྲུང་མར་ཁས་བླངས་མཐུ་རྩལ་ཅན། །ཐ་འོག་ཆོས་རྒྱལ་འཁོར་བཅས་གནས་
འདིར་སྤྱོན། །ཕྱི་རུ་རིན་ཅེན་སྣ་ལྔའི་ཕོ་བྲང་མཛེས། །ནང་དུ་དུར་ཁྲོད་རོལ་པའི་
གཞལ་ཡས་ཁང་། །པདྨ་ཉི་ཟླ་དགྲ་བགེགས་གན་རྐྱལ་དང༌། །ཁ་བུབ་བསྣོལ་
? ! !
R) !D!
བའི་རབ་བརྗིད་གདན་སྟེང་དུ། །སྐུ་མདོག་སྨུག་ནག་ཁྲོ་གཏུམ་འཇིགས་པའི་
གཟུགས། །ཟབ་བེར་ཁྲ་བོར་གསེར་འོད་བཀྲ་ཅན་དང༌། །གསག་ཐེབ་གྱོན་ཞིང་
462

ལྷུན་གྲུབ་དགའ་བའི་ཚལ་གྱི་ཆོས་སྲུང་འགའ་ཞིག་གི་མཆོད་གཏོར་འབུལ་ཚུལ་ལས་བཞི་ལྷུན་གྲུབ། ༼༡༡༽
རྡོ་རྗེ་གསེག་ཤང་ཐོགས། །འཕྲོག་བྱེད་སྟེང་ན་བརྐྱང་བསྐུམ་ཚུལ་གྱིས་འགྱིང༌། །
གསང་བའི་ཡུམ་གཅིག་བཀའ་བསྡོད་བློན་པོ་དང༌། །སྤྲུལ་པ་ཡང་སྤྲུལ་ལས་བྱེད་ཕོ་
ཉ་སོགས། །བཀའ་ཉན་འཁོར་ཚོགས་དམ་ཅན་རྒྱ་མཚོ་རྣམས། །རང་རང་དགྱེས་
6K
པའི་གདན་ལ་བརྟན་པར་བཞུགས། །གཡའ་གངས་ཆུ་ཀླུང་གཙང་མའི་མཆོད་ཡོན་
དང་། ཁྲག་གི་ཨཉྙཾ་དམར་སེར་ལྦུ་འཕྲེང་འཁྲིགས། །པདྨ་ཨུཏྤལ་ཆུ་སྐྱེས་མདངས་
བཀྲག་མཚར། །དབང་པོ་སྣ་ལྔའི་མེ་ཏོག་འཕྲིག་ཅིང་འདར། །བཟང་སྨན་ཤིང་སྣའི་
བསངས་དུད་(༢༢༣ན)ལང་ལོང་གཡོ། །བམ་ཆེན་རོ་སོལ་མེར་བསྲེགས་བདུག་སྤོས་
འཐུལ། །ཉི་ཟླ་ནོར་བུ་ཞུན་མའི་སྣང་གསལ་དང༌། །ཚིལ་ཆེན་རོ་སྐྲར་ཞུགས་ཀྱི་ཕུང་
པོ་འབར། །ག་བུར་ཙནྡན་གུར་གུམ་དྲི་ངད་འཐུལ། །ཁྲག་དང་མཁྲིས་པ་ཐུགས་ཀར་
བྱུག་པའི་རྫས། །ལྷ་མིའི་ཟས་མཆོག་རོ་བརྒྱ་བདའ་བའི་བཤོས། །ཤ་རུས་ནང་ཁྲོལ་
ཞག་ཚིལ་ཕུང་པོར་སྤུངས། །པི་ཝཾ་གླིང་བུ་རྫ་རྔ་སིལ་སྙན་འཁྲོལ། །ཐོད་པའི་ཅང་
ཏེའུ་མི་རྐང་གླིང་བུ་འབུད། །དམ་རྫས་གཏོར་མའི་རི་བོ་མཁའ་ལ་བསྙེག །ཁྲག་
ཆང་རྒྱ་ཇའི་བཏུང་བ་མཚོ་ལྟར་འཁྱིལ། །སེང་གེ་གླང་ཆེན་དྲེའུ་རྟ་འདོད་འཇོའི་
བ། །འབྲོང་གཡག་ཞོལ་མོ་ར་ལུག་ཅེ་སྤྱང་ཁྱི། །སྟག་གཟིག་དོམ་དྲེད་གཡི་གུང་
འཕར་སྤྱང་གསའ། །རྒོད་ཁྲ་བྱ་འུག་ཁྲུང་ཁྲུང་ངང་ངུར་ཁྱུང༌། །ཤ་དགོ་གླ་རྩོད་ཁྲི་
གཉན་བསེ་རུ་རྒྱ། །ཕག་རྒོད་ཁྱིམ་བྱ་སྤྲ་སྤྲེལ་བྱི་བ་དང་། །མོན་པ་ཛོ་ཀི་འབག་སེང་
བྲོ་ཤོན་གཞས། །གོ་མཚོན་པར་བུ་ལྷུང་བཟེད་ཀ་པཱ་ལ། །སྣམ་སྦྱར་ཙེ་བེར་ཕོད་ཀ་
རིན་ཆེན་སྦྲུལ། །རུས་རྒྱན་ཐེབ་ཞུ་སག་ལྷམ་སྐ་རགས་དང་། །འཕན་གདུགས་བླ་
བྲེ་རྒྱལ་མཚན་ལྡ་ལྡི་བྲེས། །འདོད་ཡོན་སྣ་ལྔ་ལྷུན་པོ་གླིང་བཞིར་བཅས། །ལྷ་མིའི་
དཔལ་འབྱོར་ཡོད་དོ་ཅོག་རྣམས་ཀུན། །སྟོབས་ལྡན་རྒྱལ་པོ་ཆེན་པོ་འཁོར་བཅས་
ལ། །དངོས་བཤམས་ཡིད་ཀྱིས་སྤྲུལ་པ་ལེགས་འབུལ་གྱི། །བཞེས་ནས་བཅོལ་བའི་
འཕྲིན་ལས་བསྒྲུབ་པར་མཛོད། །ན་ཚོད་ཡར་རྒན་ཅུང་ཟད་འགྲམ་ཤ་གཟར། །སྣམ་
སྦྱར་བླ་གོས་མཐང་ཤམ་ངུར་སྨྲིག་ཆས། །དགེ་སློང་སྡོམ་བརྩོན་ཞི་དུལ་རྣམ་འགྱུར་
RS?
463

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ད༽
ལྡན། །སྤྲུལ་པ་སྣ་ཚོགས་སྟོན་པ་ཁྱོད་ལ་བསྟོད། །ཟ་འོག་ཁྲ་བོ་གསེར་གྱི་རི་མོ་
ཅན། །འོད་འབར་ཙེ་བེར་གསག་ཐེབ་ཆས་ཀྱིས་བརྗིད། །ཕྱག་གཡས་འཁར་གསིལ་
གཡོན་པ་ལྷུང་བཟེད་འཛིན།
།ཉན་ཐོས་(༢༢༣བ)དགྲ་བཅོམ་ཚུལ་འཛིན་ཁྱོད་ལ་
བསྟོད། །ཞལ་གདངས་མཆེ་གཙིགས་སྨ་ར་དབུ་སྐྲ་སེར། །དམར་ཟླུམ་སྤྱན་བགྲད་
གསག་ཐེབ་བེར་ཆེན་གསོལ། །རྡོ་རྗེ་སེག་ཤང་ཐོགས་ནས་གདོང་ལྔའི་སྟེང་། །རྒྱལ་
པོ་རོལ་པའི་སྟབས་ཀྱིས་བཞུགས་ལ་བསྟོད། །གཞན་ཡང་རྟ་ནག་གཉིས་འཐུང་ལ་
སོགས་པ། །སྣ་ཚོགས་ཞོན་པར་བཅིབས་དང་གོམ་འགྲོས་ཀྱིས། །སྟེང་འོག་ཕྱོགས་
མཚམས་མྱུལ་བའི་མཐུ་མངའ་བ། །སྤྲུལ་པའི་རྒྱལ་པོ་ཆེན་པོ་ཁྱོད་ལ་བསྟོད། །བདེ་
ཆེན་དགའ་བཞི་སྟེར་བ་གསང་བའི་ཡུམ། །ལས་ཀུན་ཐོགས་མེད་བསྒྲུབ་པ་མདུན་
ན་འདོན། །མངག་གཞུག་ཀིངྐཱ་ར་སོགས་རྫུ་འཕྲུལ་རྩལ། །ཐོགས་མེད་བཀའ་ཉན་
འཁོར་དང་བཅས་ལ་བསྟོད། །རྒྱ་གར་ཨོཾཎྜི་ཡཱ་ནའི་པཎ་ཆེན་གྱིས། །གཙུག་ཏུ་རྡོ་
རྗེ་ལྕེ་ཐོག་ཨ་མྲྀ་ཏ། །བླུད་ནས་བཀའ་བསྒོས་ཇི་བཞིན་ཁས་བླངས་པའི། །དམ་
ཚིག་གཉན་པོ་མ་གཡེལ་ཉེ་བར་དགོངས། །ཐུབ་པའི་བསྟན་སྲུངས་བླ་མའི་སྐུ་ཚེ་
སྤེལ། །དགེ་འདུན་ཚོགས་རྣམས་ཐུགས་མཐུན་བཤད་སྒྲུབ་འཕེལ། །ས་སྤྱོད་རྒྱལ་
འི་སྐུ་ཚེ་ཆབ་སྲིད་རྒྱས། །འཇིག་རྟེན་ཁམས་སུ་བདེ་སྐྱིད་དར་བར་ཤོག །ཁྱད་པར་
ཕྱོགས་འདིར་ལྷ་ཁྱོད་གསོལ་མཆོད་པའི། །འགྲོ་རྣམས་ནད་རིམས་གདོན་བགེགས་
དབུལ་ཕོངས་སོགས། །བར་ཆད་ཉེར་འཚེ་ཀུན་ཞི་ཚེ་འབྱོར་དཔལ། །བདེ་སྐྱིད་ཡར་
ངོའི་ཟླ་ལྟར་འཕེལ་བར་མཛོད། །ཡང་སྒོས་སེ་ཤིང་ར་བས་ཡོངས་བསྐོར་བ། །ཐེག་
ཆེན་གླིང་སྤྱི་བྱེ་བྲག་གྲ་ཚང་སྨད། །འཁོར་འདས་ཡོངས་ཀྱི་ལེགས་ཚོགས་མ་ལུས་
པ། །སྲིད་མཐའི་བར་དུ་རྒྱས་པའི་འཕྲིན་ལས་མཛོད། །ཅེས་ཐ་འོག་ཆོས་རྒྱལ་གྱི་གཏོར་
འབུལ་དང་འབྲེལ་བའི་གསོལ་མཆོད་རྒྱས་ཙམ་ཞིག་དགོས་ཞེས་སེ་ར་ཐེག་ཆེན་གླིང་སྨད་གྲྭ་ཚང་གི་
སློབ་དཔོན་བློ་བཟང་དོན་གྲུབ་ཀྱི་འབད་པས་བསྐུལ་བ་ལྟར་ཟ་ཧོར་གྱི་(༢༢༤ན)བནྡེས་སྦྱར་བའི་ཡི་གེ་
པ་ནི་འཆམས་དཔོན་དགེ་སློང་ངག་དབང་དཀོན་ཅོག་གོ།། །
464

ལྷུན་གྲུབ་དགའ་བའི་ཚལ་གྱི་ཆོས་སྲུང་འགའ་ཞིག་གི་མཆོད་གཏོར་འབུལ་ཚུལ་ལས་བཞི་ལྷུན་གྲུབ། ༼༡༡༽